**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЕЛЕКТРОНСКИТЕ КОМУНИКАЦИИ**

Член 1

Во Законот за електронските комуникации („Службен весник на Република Македонија“ бр. 39/14, 188/14, 44/15, 193/15, 11/18, 21/18 и „Службен весник на Република Северна Македонија“ бр. 98/19, 153/19, 92/21 и 222/24) во член 114 по ставот (1) се додаваат три нови става (2), (3) и (4) кои гласат:

„(2) Пристапот до користењето на услуги и апликации преку јавните електронски комуникациски мрежи од став (1) на овој член може да се ограничи во случаи на нелегално приредување игри на среќа преку интернет платформи, во согласност со закон.

(3) Ограничувањето од ставот (2) на овој член го пропишува министерот за дигитална трансформација.

(4) Листата на услуги и апликации до кои е ограничен пристапот преку јавни електронски комуникациски мрежи врз основа на ставот (2) од овој член ја објавува Агенцијата на својата веб страна. “

Ставот (2) станува став (5).

Член 2

Глава петта ПРЕКРШОЧЕН ОРГАН и членовите 50, 51 и 52 се бришат.

Член 3

Во членот 186-а зборовите „ членови 179, 180 и 181 од“ се бришат.

Член 4

Започнатите постапки пред Комисијата за одлучување по прекршок ќе продолжат пред надлежен суд согласно одредбите од овој закон и Законот за прекршоците.

Член 5

Подзаконските акти кои произлегуваат од овој закон, ќе се донесат во рок од 90 дена од денот на влегувањето во сила на овој закон.

Член 6

Овој закон влегува во сила со денот на објавувањето во „Службен весник на Република Северна Македонија“.